भावसिंह नगर में पानी की समस्या गंभीर, महिलाएं शिकायत करने पहुंची पालिका
कांकेर|गर्मी के दस्तक देते ही अघन नगर वार्ड के भावसिंह नगर में पानी की समस्या गंभीर हो गई है। भावसिंह नगर में पाईप लाईन का विस्तार नहीं हो पाया है। शौचालय के लिए लगा बोर पंप भी सालभर से खराब पड़ा है। इससे नाराज वार्ड की महिलाएं मंगलवार को नगरपालिका कार्यालय पहुंची और पालिका अध्यक्ष जितेंद्र सिंह ठाकुर को ज्ञापन सौंपा। वार्ड में दो हैंडपंप हैं, जिसमें एक खराब है। वहीं दूसरे से लाल पानी आता है, जो पीने योग्य नहीं है। यहां के सुलभ शौचालय में भी पानी नहीं है। शौचालय के बाहर लगा बोर पंप सालभर से खराब पड़ा है। विभाग इसे बनाने ध्यान नहीं गे रहा है। निकट से लगे स्कूल परिसर के बोर से काम चलाया जा रहा है। भावसिंह नगर में टंकी में पानी ही नहीं चढ़ पा रहा ह। इससे टंकी अनुपयोगी पड़ी है। भावसिंह नगर में एक भी घर में नल कनेक्शन नहीं दिया गया है क्योंकि पाईप लाईन का विस्तार ही नहीं हो पाया है।
पार्षद भी नपा ऑफिस पहुंची
वार्डवासियों के साथ पार्षद जागेश्वरी साहू भी नगर पालिका पहुंची तथा वार्ड के सभी घरों को नल कनेक्शन से जोड़ने कहा। वार्ड की सरला बघेल, ईश्वरी दीपक, मानकी नेताम, सोनई नेताम, सुशीला यादव, सुहाना उसेंडी, समारी नेताम, लक्ष्मी दीपक, सगरो बाई कावड़े, गीता मरकाम, श्याम बाई यादव, मानकी नेताम, सोनई नेताम, शामबाई यादव ने कहा भावसिंह नगर में गर्मी शुरू होने के साथ पानी की समस्या गहराने लगी है।
hin_Deva hin_Deva hin_Deva hin_Deva